Birmania
Birmania Res apud Vicidata repertae: Terra continens: Asia Territoria finitima: Bangladesia, Res publica popularis Sinarum, India, Laotia, Thailandia Locus: 22°0′0″N 96°0′0″E Caput: Naypyidaw Gestio res publica Princeps: Myint Swe Praefectus: Min Aung Hlaing Consilium: Assembly of the Union Situs interretialis Populus Numerus: 53 370 609 Sermo publicus: lingua Birmanica Zona horaria: UTC+6:30, Asia/Yangon Moneta: kyat Commemoratio Paean: Kaba Ma Kyei Sigla ISO MM, MMR, 104; IOC MYA Dominium interretiale: .mm Praefixum telephonicum: +95 Siglum autoraedarum: BUR Tabula aut despectus Birmania (Birmanice Myanmā aut vulgo Bamā) sive publice Unio Birmaniae (Birmanice ) est civitas in continentali Asia Meridiana et boreo-oriente Sinae, oriente Laotiae, austro-oriente Thailandiae, meridie Mari Andamanensi et Freto Coci, occidente Sinu Gangetico et boreo-occidente Bangladeshae et Indiae finitima. Anno 2006, caput ex Yangone in Naypyidaw (scilicet 'urbs regalis', Birmanice နေပြည်တော်) translatum est. Birmania a Britanniarum Regno libera die 4 Ianuarii anni 1948 cum "Unionis Birmaniae" nomine facta est, designatione, qua denuo post periodon "Rei Publicae Socialisticae Unionis Birmaniae" (e die 4 Ianuarii anni 1974 ad die 23 Septembris anni 1988) usa est. Die 18 Iunii anni 1989, Birmanum militare regimen publicum civitatis nomen futurum esse Unionis Myanmaris nuntiavit. Nova designatio Consociatione Nationum et Unione Europaea agnita est, sed non a Civitatum Foederatarum et Britanniarumque Regni gubernationibus. Varius Birmanus populus fundamentale munus ad definiendas civitatis civilitatem, historiam, et demographiam modernis temporibus habuit. Cuius politicum systema hodie sub Consilii Civitatis pro Pace et Evolutione, militari gubernatione ex anno 1992 ab imperatore exercitus Thane Shwe ducta, stricto dominio manet. Exercitus Birmanus super gubernationem dominatur ex tempore, quo imperator militaris? Ne Win subitaneam rerum conversionem fecit ad vellendam civilem primi ministri U Nu gubernationem anno 1962. Birmania adhuc ethnicis tensionibus occurrit. Cultura civitatis in Buddhismo Theravadico loci elementis temperato fundatur.